તિરુવનંતપુરમ- કેરળના સબરીમાલા મંદિરમાં 10થી 50 વર્ષની મહિલાઓના પ્રવેશને લઈને હજી પણ ઘમાસાણ ચાલી રહ્યું છે. અને શ્રદ્ધાળુઓ વિરોધ પ્રદર્શન કરી રહ્યા છે. આ વિરોધ પ્રદર્શન દરમિયાન એક મીડિયાકર્મી ઘાયલ થયાના સમાચાર છે. પોલીસના જણાવ્યા પ્રમાણે પોતાના દીકરા સાથે આવેલી એક મહિલા 52 વર્ષની છે. મંદિર પ્રશાસન તે મહિલાની ઉંમરને સાચી નથી માની રહ્યા અને તેથી તેમને મંદિરમાં પ્રવેશ પણ આપવામાં આવ્યો નહતો. સબરીમાલા મંદિર સોમવારે પૂજા માટે ખોલવામાં આવ્યું હતું. પરંતુ 10થી 50 વર્ષની કોઈ પણ મહિલાને મંદિરમાં દર્શન માટે પ્રવેશ આપવામાં આવ્યો નથી. મંદિર આજે સાંજે પૂજાવિધિ પછી બંધ થશે.